Prajñāpāramitā er også navnet på en kvinnelig bodhisattva eller «kommende Buddha», som personifiserer denne visdommen. I Kina er hun noen ganger blitt identifisert som identisk med Guānyīn. Som en kvinnelig frelseskikkelse og et symbol på moderlighet, er hun sentral i retningen det rene land. I Tibet personifiseres prajñãpāramitā med Avalokiteśvara (Chenrezig).